open-index/open-wikipedia-markdown huggingface dataset:
Gunnlaug Moen Hembery

**Gunnlaug Moen Hembery** (født Moen den 13. mai 1971 i Drammen) er en norsk billedkunstner, illustratør og avistegner. Hun er særlig kjent for illustrasjoner til avisa Dagbladet i Oslo i perioden 2000-2012. Hun har også illustrert for de engelske avisene The Guardian og The Finacial Times. Hun har tegnet for tidsskriftene Vinbladet, BBC Radio Times, Nursery World, Folkemusikk, Psykologisk Tidsskrift og Bonytt.

Moen har utdannelse innen fotografi, visuell kommunikasjon, tegning og grafisk design fra Norge, og illustrasjon og grafikk fra Birmingham Institute of Art & Design i England fra 1996 til 2000, og animasjon fra Bristol School of Animation ved University of West England. Hun har siden 2000 arbeidet frilans for Dagbladet, men har også arbeidet med bokillustrasjon, reklame, plakater, grafisk design, grafikk og animasjon. Tegningene hennes er ofte utført i svart tusj og fargelagt digitalt ved hjelp av bilderedigeringsprogrammer. Noen av hennes kunder har vært Den Nye Opera, The English Touring Opera, Vinmonopolet, Helsetilsynet, Vestfossen Kunstlaboratorium, Gyldendal, Samlaget, Akershus Litteraturfestival og Den Norske Musikkhøgskolen.

Moen vant en animasjonskonkurranse The Bristol School Of Animation Storyboard Competition i 2004 arrangert av BBC Animation, Aardman Animation, Bolex Brothers and University of West England. Hun ble tildelt Nedre Eikers kommunes kulturstipend, Barbara Vogler og Gudbrand Moe Kunststipend, for lokale billedkunstnere i 2009.

Hun har avholdt mange seperatutstillinger og vært med i en rekke fellesutstillinger, som Kunst rett Vest. Kunst rett Vest ble i 2016 avholdt på Dikemark sykehus i Asker hvor hun hadde eget prosjektrom med tegninger med kritt på sort vegg. 

I en periode var hun kunstanmelder for avisen Drammens Tidene. Hun har undervist tegning, animasjon og illustrasjon på kunsthøgskole og kulturskole og har hatt flere prosjekter i Den Kulturelle Skolesekken. 

Etter nærmere ti år i England, hvor hun bodde i Birmingham og Bristol, har Moen hatt atelier på tettstedet Vestfossen i Buskerud. 

Moen var leder for faggruppen for illustratører i Norge, Grafill Illustrasjon frem til 2012. Hun er også medlem i Tegnerforbundet og Norges Billedkunstnerer (NBK).

## Referanser


## Eksterne lenker
* Gunnlaug Moens hjemmesider
Livmor

**Livmor** eller **uterus** er en del av kjønnsorganene hos kvinner og pattedyr av hunkjønn. Livmoren er en kraftig muskel med tre åpninger, dels i de begge øvre hjørner ut mot egglederene, dels i nedre delens munning mot livmorhalsen (cervix). Denne munningen kalles den ytre livmormunn, og er livmorens ytre grense mot skjeden (vagina).

Hos kvinner i fruktbar alder vokser livmorens innerste sjikt, livmorslimhinnen (endometrium), hver måned som ett ledd i menstruasjonsyklysen. Dette avsluttes om kvinnen ikke blir gravid. Etter den fruktbare fasen i kvinnens liv, opphører denne månedlige tilveksten.

## Litteratur
* Nina Brochmann og Ellen Støkken Dahl *Gleden med skjeden* Aschehoug 2017 ISBN 9788203296741

## Se også

* Graviditet
* Endometriose
* Hysterektomi
Bromsgrove School

**Bromsgrove School** ble grunnlagt i 1553 og ligger i den lille byen Bromsgrove, Worcestershire. Fra først av var det en skole knyttet til kirken, senere ble det en latinskole. Nåværende bygninger ble påbegynt i 1693. Under 2. verdenskrig brukte regjeringen skolebygningene, så da holdt skolen til i Wales. I 2002 etablerte skolen en avdeling i Thailand.

## Kjente elever
*Alfred Edward Housman

## Eksterne lenker
*
&

**&**, kalt **et**, **et-tegn** og **og-tegn** på norsk, **ampersand** på engelsk, er en ligatur (et sammenskrevet bokstavtegn) for konjunksjonen (bindeordet) *og*. Opprinnelsen er ordet *et*, som betyr «og» på latin og fransk. Skrives *et* for hånd, vil dette ofte ligne tegnet &. Det finnes mange utgaver av &-tegnet, der alle har sitt opphav i ordet *et*, og i noen kan man tydelig se at E-en henger igjen, som når & skrives som et speilvendt tretall med en strek igjennom. Ordet «et» er kjent fra litteraturhenvisninger i vitenskapelige artikler hvor et al. betyr «og andre forfattere». 

Et-tegnet kalles *Etzeichen* på tysk, *et commerical* på fransk og *ampersand* på engelsk. Betegnelsen «ampersand» kommer fra da ligaturen fortsatt var en del av det engelske alfabetet. Da sang man «a, b, c, ... x, y, z, *and per se and*» («og for seg selv og»). Innen 1800-tallet hadde dette til slutt kollapset sammen til «ampersand». 

Språkrådet fraråder bruken av tegnet i løpende tekst som en vilkårlig erstatning av konjunksjonen *og*. 

American Psychological Association (APA) dikterer bruken av *&* når det kildes til to forfattere i løpende tekst.

## Referanser


## Eksterne lenker
*
$

:*For den amerikanske valutaen, se [[Amerikansk dollar]]. For den amerikanske filmen fra 1971, se [[Kuppet eller: Dollar på tynn is]].*
**$**, *dollar-* eller *pesotegnet*, er en typografisk forkortelse for pengeenhetene dollar og peso. Symbolet finnes i varianter med både én og to streker. Denne forskjellen er blitt mindre tydelig etter at det ble vanlig med datamaskiner, siden de fleste tastaturer bare har den ene varianten tilgjengelig.

I motsetning til *kr* (symbol for kroner), skrives dollartegnet før tallet, ikke etter. For eksempel skrives det «**$&nbsp;123**», ikke «**123&nbsp;$**».
Rubbestadneset

**Rubbestadneset** er et tettsted i Bømlo kommune i Vestland. Tettstedet har  innbyggere per 1. januar , og ligger på nordøstsida av øya Bømlo.

Her ligger Wichmann motorfabrikk (1903–1978), videreført som Wärtsilä.

Rubbestadneset har grunnskole, videregående skole (startet sommeren 1950 som Rubbestadneset Yrkesskule med Rolv Skjærpe som styrer), nærbutikk, hotell, hurtigbåtstopp og idrettshall med tilhørende fotballbane. «Guttemusikken» ble stiftet i 1958, men ble senere omdøpt til Rubbestadneset Skulekorps .

## Referanser


## Eksterne lenker
* Wichmann-Smia (museum) .
* Wichmann Motorfabrikk 1903–1978. Stord Maritime Museum
* Wärtsilä
* Statistisk sentralbyrå: Tettsteder. Folkemengde og areal, etter kommune. 1. januar 2011.
.ru

**.ru** er nasjonale toppnivådomene (ccTLD) for internett, introdusert 7. april 1994.
 
Kontrollen med *.ru* er tildelt det Russiske institutt for offentlige nettverk (RIPN). Siden 14. mars 2005 er imidlertid administrasjonen av registreringer direkte under *.ru* utført av RU-CENTER, mens RIPN utfører driften av registreringsenheten for tredjenivå-domenenavn  under *.com.ru, .net.ru, .org.ru* og *.pp.ru*.

Selskapet RELCOM foreslår også tredjenivå-registrering under forskjellige andrenivå-domener som *.msk.ru* (Moskva), mens Macomnet Telcom samtidig foreslår tredjenivå-registrering under *.int.ru*.

RU-CENTER håndterer også registreringer for *[[.su]]*, som er toppnivådomenet til den tidligere Sovjetunionen, som formodentlig skulle utfases, gitt ikke-eksistensen av landet det var ment å representere, men som uansett har tatt i mot nye registreringer, på lik linje med *.ru*. Den juridiske statusen og eierskapet til *.su* er omstridt mellom ICANN, den russiske regjeringen og flere russiske kommersielle selskaper.

## Bakgrunn
Opprettelsen av *.ru* i 1994 ble innledet av en historisk avtale i 1993, kjent som «Agenda for administrasjon av toppnivådomenet .ru». I henhold til avtalen ble ansvaret for administrative og tekniske funksjoner for det nasjonale domenet *.ru* overdratt til det Russiske institutt for offentlige nettverk (RIPN).

## Utvikling av .ru
Russlands nasjonale domene utvikles raskt, i henhold til prinsipper om selvregulering. I 1993 ble en uformell union, «Koordineringsgruppen for *.ru*-toppnivådomenet», som inkluderte de fremste russiske internettleverandørene så vel som nettverk innen vitenskap og utdanning, og som betrodde RIPN med administrasjonen av *.ru*-domenet, og ordningen er videreført til dags dato.

I 1998 etablerte RIPN og «Koordineringsgruppen for *.ru*-toppnivådomenet» en sammenslutning for domeneregistering. Deretter, i 2000, ble det introdusert og gjennomført et nytt, distribuert system for registrering av andrenivå-domenenavn i *.ru*-domenet, gjennom akkrediterte registrarer. Dette la til rette for registrering av domenenavn i et markedstilpasset system.

I 2001 ble det signert en avtale mellom det russiske kommunikasjonsdepartementet og «Koordineringssenteret for internasjonale domener». RIPN ble en av med-grunnleggerne av senteret, som fortsatte å støtte det sentraliserte tekniske aspektet ved driften av det nasjonale domenet. For å beholde kontinuitet i arbeidet ble en av senterets komittèer etablert med basis i «Koordineringsgruppen for *.ru-toppnivådomenet». 

Koordineringssenteret utvikler regelverk for registrering av domenenavn i *.ru''-domenet, akkreditering av registrarer og promoterer perspektivprosjekter for det nasjonale domenets videre vekst. RIPN's rolle er å sikre at den tekniske basen for det nasjonale domenet fungerer. Det tekniske senteret arbeider direkte med registrarene, og støtter registreringsenheten og DNS.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ru whois informasjon 
* RU-CENTER
* RIPN
Center for Global Development

**Center for Global Development** (CGD) er en tankesmie i Washington, USA, med fokus på reduksjon av global fattigdom og ulikhet.

CGD ble grunnlagt i 2001 av Edward W. Scott jr. Fred Bergsten og Nancy Birdsall; de tre hadde solid erfaring fra forretningslivet, offentlig forvaltning og forskning, Birdsall var tidligere leder for Verdensbankens forskningsavdeling.

Blant tankesmiens medarbeidere og tilknyttede personer er blant andre Kemal Derviş (sjef UNDP), William Easterly, og Michael Kremer.

CGD utgir årlig Commitment to Development Index (CDI), en oversikt hvor de 21 rikeste land i verden rangeres etter deres innsats for utvikling. Indeksen inkluderer uhjelp, handel, investeringer, immigrasjon, miljø, sikkerhet og teknologioverføring. I 2006 kom Nederland best ut, fulgt av Danmark, Sverige og Norge; sist kom Frankrike, Italia, Hellas og Japan.

## Referanser


## Eksterne lenker
* 
* Commitment to Development Index 2006
Messelgruven

**Messelgruven** ved Darmstadt i Hessen er siden 8. desember 1995 på UNESCOs liste over verdensarven. 

Et første og så langt (2009) eneste fossilet av *[[Darwinius masillae]]* ble funnet her i 1982 og som fra 1992 er utstilt i Naturhistorisk museum i Oslo

## Oljeskifer
Messelgruven var opprinnelig et oljeskiferbrudd. Gruvedriften ble åpnet i 1859, og skifer ble tatt ut for å koke ut olje. Mellom lagene av våt skifer fant arbeiderne ofte utrolig godt oppbevarte fossiler, men fossilene smuldret opp og ble ødelagt så snart stenen tørket. Paleontologer forsøkte å bevare fossilene på mange måter, men først på 1970-tallet ble det funnet en tilfredsstillende oppbevaringsmåte ved hjelp av den såkalte transferteknikken. Denne går ut på å preparere ut fossilet fra baksiden mens det enda er vått, og støpe det inn i kunstharpiks. Deretter prepareres hele blokka fra framsiden. Kunstharpiksen trekker inn i knoklene og erstatter vannet, men ikke inn i den oljerike skiferen rundt. På den måten kan man i dag bevare fossilene slik at de kan studeres og stilles ut.

Messel-bruddet regnes i dag som en av verdens viktigste fossilforekomster og var det første stedet som ble ført opp på UNESCOs liste over verdensarv på grunn av fossiler.

## Messelfaunaen
Messelgruven ble kjent på grunn av fossilene av pattedyr, fugler, krypdyr, fisker, insekter og planter fra eocen like etter at dinosaurene forsvant. Fossilene er av fremragende kvalitet, særlig pattedyrs myke deler er godt bevart. Selv de minste knokler og til og med hår finnes hos noen av fossilene. Messelfunnene er blant de få stedene der det er oppbevart flaggermus, en dyregruppe som ellers sjeldent oppbevares på grunn av de tynne, nesten håraktige knoklene. 

Det første, og så langt (2009) eneste fossilet av *[[Darwinius masillae]]* ble funnet her i 1982.

Messel er også kjent for andre pattedyr, særlig hestearten *Hyracotherium*, som det ble funnet over 70 eksemplarer av. Fossilene gir et glimt inn i en ellers mørk periode i dyrelivets historie, der de gamle pattedyrene fra mesozoikum var i ferd med og forsvinne og de første moderne gruppene så dagens lys.

Lokaliteten har også gitt et rikt materiale av insekter som ofte er svært godt bevart, blant annet med intakte strukturfarger. Et særtrekk er et stort innslag av kjempestore maur.

## Litteratur
*
Liste over biskoper av Kraków

Dette er en liste over biskoper og erkebiskoper av Kraków. Fra 1443-1791 var biskopene også hertuger av Siewierz.
Elisha Cuthbert

**Elisha Ann Cuthbert** (født 1982) er en kanadisk skuespillerinne som blant annet har spilt i *The Girl Next Door* (2004) og TV-serien *[[24 (TV-serie)|24]].*

Da hun var ni år gammel startet Cuthbert som modell for en kolleksjon med barneklær. Hun fikk sin første filmrolle i spillefilmen *Dancing on the Moon*, som hadde premiere i 1997. I 2001 spilte hun hovedrollen i det kanadiske TV-dramaet *Lucky Girl*, som hun vant en Gemini Award for. 

På begynnelsen av 2000-tallet flyttet hun til Hollywood. Ikke lenge etter fikk hun rollen som Kim Bauer, datter av den føderale agenten Jack Bauer (spilt av Kiefer Sutherland), i TV-serien *[[24 (TV-serie)|24]]*. Hun var med i seriens tre første sesonger og i to episoder av den femte sesongen, fem episoder av den syvende sesongen og to episoder av den åttende sesongen.

Filmkarrieren hennes i Hollywood startet med små roller i filmene *Old School* og *[[Love Actually]]* i 2003. Deretter fikk hun sin første hovedrolle i Hollywood i filmen *[[The Girl Next Door]]*, der hun spilte en tidligere pornostjerne. I den klassiske skrekkfilmen *[[House of Wax (film fra 2005)|House of Wax]]* (2005) hadde hun Paris Hilton og Chad Michael Murray som motspillere. Cuthbert hadde også en liten rolle i Paris Hiltons musikkvideo *Nothing In This World*. I 2008 dukket Cuthbert opp i *My Sassy Girl*, som var en remake av en koreansk film. Motspilleren hennes i *My Sassy Girl var* Jesse Bradford. Hun spilte deretter i den kanadiske miniserien *Guns*. I 2011 var Cuthbert med i komiserien *Happy Endings*, med Zachary Knighton, Casey Wilson og Eliza Coupe blant motspillerne. I 2018 hadde serien *The Ranch* premiere på Netflix, med Cuthbert i rollen som Abby. I 2022 spilte hun en av hovedrollene i filmen *[[Bandit (film)|Bandit]]*; de andre hovedrollene ble spilt av Josh Duhamel, Mel Gibson og Nestor Carbonell. 

## Filmografi (utvalg)
* 1996: *[[Dancing on the Moon]]* – Sarah
* 1997: *[[Nico the Unicorn]]* – Carolyn Price
* 1997: *[[Mail to the Chief]]* – Madison Osgood
* 1998: *[[Airspeed]]* – Nicole Stone
* 1999: *[[Time at the Top]]* – Susan Shawson
* 1999: *Believe* – Katherine Winslowe
* 2000: *[[Who Gets the House?]]* – Emily Reece
* 2001: *Lucky Girl* (TV-film) – Katlin Palmerson - Vant en Gemini Award
* 2001–2010: *[[24 (TV-serie)|24]]* (TV-serie) – Kim Bauer
* 2003: *[[Old School (film)|Old School]]* – Darcie Goldberg
* 2003: *[[Love Actually]]* – «American Goddess» Carol-Anne
* 2004: *[[The Girl Next Door]]* – Danielle
* 2005: *[[House of Wax (film fra 2005)|House of Wax]]* – Carly Jones
* 2005: *[[The Quiet]]* – Nina
* 2007: *[[He Was a Quiet Man]]* – Vanessa
* 2007: *[[Captivity]]* – Jennifer
* 2008: *[[My Sassy Girl]]* – Jordan Roark
* 2009: *[[Ny-Lon]]* (TV-film) – Edie
* 2009: *[[The Six Wives of Henry Lefay]]* – Barbara
* 2010: *[[The Forgotten]]* (TV-serie) – Maxine Denver
* 2011: *[[Happy Endings]]* (TV-serie) – Alex
* 2011: *[[Dark Star Hollow]]* – Amy Harris
* 2022: *Bandit* – Andrea Hudson
## Referanser


## Eksterne lenker
* 
*
Johan Dahlin

**Johan Helge Dahlin** (født 1986) er en svensk fotballspiller som spiller for Malmö FF.

Han har tidligere spilt i klubbene Malmö FF, Fotballklubben Lyn, FC Trollhättan, Trollhättans FK og Åsebro. Johan kom til Lyn i 2005 og var da 3. valg i mål, bak Ali Al Habsi og Nuno Marques. 

## Karriere
### Lyn
Før 2006-sesongen ble Eddie Gustafsson hentet til klubben, og en stund ansett som førstekeeper. Imidlertid valgte Henning Berg å satse på Johan i starten av sesongen. Dahlin mistet senere plassen, men ble førstekeeper igjen da Eddie Gustafsson forlot klubben foran 2009-sesongen. Imidlertid ble Dahlin solgt senere i sesongen, til Malmø FF, på grunn av dårlig økonomi. Han fikk med seg snaue 30 kamper for Oslo-laget. 

### Malmö FF
Det ble 8. juli 2009 gjort kjent at Dahlin skulle spille for Malmö FF.

## Referanser


## Eksterne lenker
* 
* Profil på lynfotball.net
Håkonshella

**Håkonshella** er et boligområde i Loddefjord i Laksevåg bydel i Bergen kommune. Håkonshella ligger mellom Mathopen og Alvøen, ut mot sjøen. Håkonshella grunnkrets hadde 1&nbsp;119 innbyggere 1. januar 2012 og et areal på 1,23 km², hvorav 0,03 km² er ferskvann.

Håkonshella er i dag et boligområde med hovedsakelig eneboliger. Det er og noe industri, to småbåtverksteder og fire småbåtbrygger. Videre er det et entreprenørfirma og anlegg for Statens havnevesen.

Det norrøne navnet var *Hákonarhella*. Kong Håkon den gode skal ha blitt født her i år 920. 40 år senere, i år 960, skal han ha dødd på samme sted etter slaget på Fitjar. Andreleddet er ordet *hella*, som betyr «flatt berg». Ordet «hella» blir mange steder benyttet om et landingssted for båter. 

På Håkonshella helt nede ved sjøen er det oppført en bautastein til minne om Håkon den gode. Den ble oppført år 1920, tusen år etter han ble født her.

I *Topografisk Statistisk Samling No 2*, trykt i 1813, står det en skildring fra 1779 som opplyser at Håkonshella på den tid gikk under navnene *Hagens Hælle, Haakheilen, Hagensund* og *Haakelsund*.

## Referanser


## Eksterne lenker
*
Bukono

Bukono er en setergrend i Øystre Slidre kommune i Valdres, Innlandet fylke. Stølen ligger på nordsiden av Vangsjøen. På Bukono har det vært flere støler, men kun få er fortsatt i bruk. Noen brukes som fritidsboliger.
Gunvor Hass

**Gunvor Eikeland Hass** (født 1985) fra Figgjo i Rogaland var leder av Ungdom mot EU i 2006. Hun er partipolitisk uavhengig og har tidligere vært reisesekretær i organisasjonen. Før dette var hun med på å starte Sandnes og Jæren Ungdom mot EU som hun også ledet.

## Referanser
Landøyde

**Landøyde** (*Jacobaea vulgaris*, tidligere *Senecio jacobaea*) er en flerårig plante i kurvplantefamilien.

Den blir fra 30 cm–1 meter høy. Bladene er opp til 20 cm lange og flikete. Blomstene er fra 15–25 mm og er radialt symmetriske med fra 8–13 randkroner.

Planten er problematisk i landbruket, da den er giftig for storfe og for hester, 80–140 gram/kg kroppsvekt regnes som dødelig dose. Sauer tåler opp til 2 kg og geiter opp til 4 kg av planten, som fører til leverskader. På beitet er den mindre farlig da den er bitter og dyrene lar den stå. Når den blir tørket, for eksempel i høy, forsvinner bitterstoffene.

Som mange giftplanter er landøyde også kjent som medisinplante til utvortes bruk mot betennelser, revmatisme eller nevralgi.

Landøyde er Isle of Mans nasjonalblomst; den heter der *Cushag*.

I norsk litteratur kalles denne planten som regel **landøyda**. Det er en dialektform som ikke passer inn i formverket til verken bokmål eller nynorsk, og Artsdatabanken bruker derfor *landøyde*.

## Eksterne lenker
*
Vollen (Asker)

**Vollen** er et tettsted og et delområde i Asker kommune i Akershus, med utspring i et gammelt strandsted.

Vollen har hatt både båtbygging, jaktfart, handel, fiske, isskjæring, hagebruk og gartnerivirksomhet. På slutten av 1800-tallet lå det tre skipsverft her. Johan Anker og Christian Jensen var kjent for konstruksjon og bygging av båter, blant annet Roald Amundsens polarskip «Maud» og daværende Kronprins Olavs «Norna VI» og «Sira».

Vollen kystkultursenter er et museum for Vollens lokalhistorie. Oslofjordmuseet i Vollen tar for seg de sidene ved kystkulturen i Indre Oslofjord som har med friluftslivet og bruken av fritidsbåter å gjøre.

I 2007 ble fylkesvei 165 gjennom Vollen opparbeidet som miljøgate, med gang- og sykkelvei og kyststi. Samtidig ble det opparbeidet et nytt torg. Anlegget ble tegnet av landskapsarkitektene Østengen og Bergo AS på oppdrag fra Statens vegvesen.

Vollen har bussforbindelse til Oslo og Hurumlandet, og hurtigbåtforbindelse til Oslo.

## Kjente personligheter
* Jens Evensen – *Høyesterettsdommer, politiker, høyesterettsadvokat og jurist.*
* Øivind Jorfald – *Kunstner*
* Geir Børresen – *Skuespiller og sanger*
* Åsne Havnelid – *Direktør i Norsk Tipping*

## Kilder
* 
* Tor Chr. Bakken (red.): *Budstikkas store Asker og Bærum-leksikon*. Kunnskapsforlaget Oslo 2008. 
* SSB: Standard for delområde- og grunnkretsinndeling – Delområde- og grunnkretsinndeling 2020
Casual

**Casual** er en klesstil i europeisk tradisjon som fremhever komfort og et personlig uttrykk i presentasjonen, formalitet og konformitet. Forenklet kan «casual» bli definert som noe som er avslappet, tilfeldig, uplanlagt og uformelt. Det inkluderer en store variasjon av kostymer slik at det muligens er bedre definert av det ikke er enn hva det er. Følgende klær er ikke å regne som casual:

* Seremonielle klær slik som kongelige kapper og paradeuniformer.
* Formelle klær slik som galla.
* Semi-formelle klær slik som smoking.
* Uformelle klær slik som Dress og slips.

## Referanser
Fiskumfossen

**Fiskumfossen** (offisiell navneform: **Fiskemsfossen**, også skrevet *Fiskesfossen* og *Fiskemfossen*) er en foss i elva Namsen som ligger noen få kilometer sør for Harran i Nord-Trøndelag. Fossen er utbygd til kraftproduksjon i Nedre Fiskumfoss kraftverk, noe som fører til at det til tider er lite vann i selve fossen. 

Fiskumfoss har en laksetrapp, bygget delvis inni og utenfor fossen, hvor laks kan ta seg opp og det er også bygget et «lakseakvarium», hvor turister kan spise laksemiddag med utsikt til fossen, samt få et innblikk i historien knyttet til Fiskumfoss, både når det gjelder fiske og kraftproduksjon. Området rundt var ved begynnelsen av 1900-tallet et lite handelssted og ved nærmeste gård var det meieri, butikk, gjestgiveri og postkontor.

Fossen var et yndet sted for engelskmenn å komme til for å fiske. Fortsatt kan ruinene etter de gamle «engelskhusene» skimtes når man tar turer langs elva. Noen av «engelskhusene» finnes ennå i bygda Gartland som ligger midt mellom Grong og Harran. Der ligger også den gamle Gløshaug kirke fra 1689.

## Fossen som tusenårssted
Sammen med Formofoss og Tømmeråsfoss er Fiskumfoss Grong kommunes tusenårssted.

## Referanser
Bienville Parish

**Bienville Parish** er et fylke i den amerikanske delstaten Louisiana. Det ligger nord i staten og det grenser mot Claiborne Parish i nord, Lincoln Parish i nordøst, Jackson Parish i øst, Winn Parish i sørøst, Natchitoches Parish i sør, Red River Parish i sørvest, Bossier Parish i vest og mot Webster Parish i nordvest.

Bienville Parish totale areal er  km² hvorav 29 km² er vann. I 2010 hadde fylket  innbyggere. Administrasjonssenteret ligger i byen Arcadia. 
De nototoriske bandittene Bonnie Parker og Clyde Barrow, kjent som Bonnie & Clyde ble drept i Bienville Parish i 1934.

## Byer
*Arcadia
*Bienville
*Bryceland
*Castor
*Gibsland
*Jamestown
*Lucky
*Mount Lebanon
*Ringgold
*Saline

## Referanser


## Eksterne lenker
*
Jackson Parish

**Jackson Parish** er et fylke i den amerikanske delstaten Louisiana. Det ligger nord i staten og det grenser mot Lincoln Parish i nord, Ouachita Parish i nordøst, Caldwell Parish i sørøst, Winn Parish i sør og mot Bienville Parish i vest.

Jackson Parish totale areal er 1 503 km² hvorav 27 km² er vann. I 2010 hadde fylket  innbyggere. Administrasjonssenteret ligger i byen Jonesboro. 

## Byer
*Chatham
*East Hodge
*Eros
*Hodge
*Jonesboro
*North Hodge
*Quitman

## Referanser


## Eksterne lenker
*
Caldwell Parish

**Caldwell Parish** er et fylke i den amerikanske delstaten Louisiana. Det ligger nord i staten og det grenser mot Ouachita Parish i nord, Richland Parish i nordøst, Franklin Parish i øst, Catahoula Parish i sørøst, La Salle Parish i sør, Winn Parish i sørvest og mot Jackson Parish i nordvest.

Caldwell Parish totale areal er 1 400 km² hvorav 29 km² er vann. I 2010 hadde fylket  innbyggere. Administrasjonssenteret ligger i byen Columbia. 

## Byer
*Clarks
*Columbia
*Grayson

## Referanser


## Eksterne lenker
*
Winn Parish

**Winn Parish** er et fylke i den amerikanske delstaten Louisiana. Det ligger i de sentrale delene av staten og det grenser mot Jackson Parish i nord, Caldwell Parish i nordøst, La Salle Parish i sørøst, Grant Parish i sør, Natchitoches Parish i vest og mot Bienville Parish i nordvest.

Winn Parish totale areal er 2 478 km² hvorav 17 km² er vann. I 2010 hadde fylket  innbyggere. Administrasjonssenteret ligger i byen Winnfield. 

## Byer
*Atlanta
*Calvin
*Dodson
*Sikes
*Winnfield

## Referanser


## Eksterne lenker
*
Lincoln Parish

**Lincoln Parish** er et fylke i den amerikanske delstaten Louisiana. Det ligger nord i staten og det grenser mot Union Parish i nord, Ouachita Parish i øst, Jackson Parish i sør, Bienville Parish i sørvest og mot Claiborne Parish i nordvest.

Lincoln Parish totale areal er 1 233 km² hvorav 2 km² er vann. I 2010 hadde fylket  innbyggere. Administrasjonssenteret ligger i byen Ruston. 

## Byer
*Choudrant
*Downsville
*Dubach
*Grambling
*Ruston
*Simsboro
*Vienna

## Referanser


## Eksterne lenker
*
Sanddøla

**Sanddøla** (sørsamisk: *Sovvene*) er ei elv i Grong og Lierne kommuner i Trøndelag. Den er ei sideelv til Namsen, som den renner sammen med ved Grong sentrum. Elva er  lang ( regnet fra Kjerdelselvas utspring). Den har et nedbørfelt på , og middelvannføringen ved munningen er .

Elva er lakseførende opp til Tømmeråsfossen.

Vassdraget ble i 1993 vernet mot kraftutbygging gjennom Verneplan IV for vassdrag.

## Referanser




## Eksterne lenker
* «Sanddøla», *Namsen*
West Feliciana Parish

**West Feliciana Parish** er et fylke i den amerikanske delstaten Louisiana. Det ligger i de sentrale delene av staten og det grenser mot delstaten Mississippi i nord, East Feliciana Parish i øst, East Baton Rouge Parish i sørøst, West Baton Rouge Parish i sør, Pointe Coupee Parish i sørvest og mot Avoyelles Parish og Concordia Parish i nordvest.

West Feliciana Parish totale areal er 1 103 km² hvorav 52 km² er vann. I 2010 hadde fylket  innbyggere. Administrasjonssenteret ligger i byen St. Francisville. 

Det enorme høysikkerhetsfengselet Louisiana State Penitentiary, også kalt **Angola**, ligger nordvest i West Feliciana, ved Mississippielven og grensen til delstaten Mississippi.

## Referanser


## Eksterne lenker
*
Laue

**Laue** (*Alburnus alburnus*), også kalt løye, løve, prit eller ferskvannssild, er en benfiskart i karpefamilien. 

## Bygning og levevis
Lauen har smal kropp og liten munn og er litt underbitt. Ryggen er mørkt grønn- eller blåaktig, sidene og buken sølvhvite. Gattfinnens rot er lengre enn ryggfinnens, og den har 46-63 skjell langs sidelinjen. Den kan bli inntil 25 cm lang og opp mot 10 år gammel.

Lauen er en lyselskende overflatefisk og stimfisk, som især lever i ytre del av strandsonen i innsjøer eller langsomt rennende vann. Den skyr uklart vann og altfor tett vegetasjon. Den er ofte tallrik i oppdemmede innsjøer og vann. Om vinteren på dypere vann, i likhet med de øvrige karpefiskene. Den lever av vannlopper, myggpupper og luftinsekter.

Gytingen finner sted i mai-juni, undertiden juli, på ganske grunt vann med hard bunn. Eggene, ca. , gytes i 3-6 porsjoner. De kleber til grener eller stein og klekkes på ca. en uke. Yngelen lever av planktondyr. Veksten er langsom. Etter 1 år måler lauen 3-5 cm, og den blir først kjønnsmoden etter 3 år. Den danner undertiden hybrider med andre karpefisk.

## Utbredelse
I Norge finnes den i de sørøstlige landsdeler, på verdensbasis er utbredelsen fra De britiske øyer i vest til Kaspihavet i øst, fra Russlands kyst i nord til Pyreneene og Alpene i sør. Selv om det er en god matfisk brukes den mest som agnfisk. 

## Bruk av laue
Lauen er viktig føde for abbor, gjedde, gjørs og ørret. Den dør hurtig etter å være fanget. Brukes som agnfisk, og kan fiskes med flue. Kjøttet er tørt og fullt av bein. Hvor lauen er tallrik, blir skjellene undertiden brukt til fremstilling av perleessens (essence d'orient). De skinnende guaninkrystallene blir vasket ut av skjellene, og av 4-5000 fisk utvinnes 100 g essens, som brukes til å gi kunstige perler perlemorglans.

Enkelte steder brukes lauefangstene til grisefôr.

## Referanser




## Eksterne lenker
*
Pointe Coupee Parish

**Pointe Coupee Parish** er et fylke i den amerikanske delstaten Louisiana. Det ligger i de sentrale delene av staten og det grenser mot Concordia Parish i nord, West Feliciana Parish i nordøst, West Baton Rouge Parish i øst, Iberville Parish i sør, St. Martin Parish i sørvest, St. Landry Parish i vest og mot Avoyelles Parish i nordvest.

Pointe Coupee Parish totale areal er 1 530 km² hvorav 86 km² er vann. I 2010 hadde fylket  innbyggere. Administrasjonssenteret ligger i byen New Roads. Det ble grunnlagt i 1807 som et av Louisianas opprinnelige nitten fylker.

## Referanser


## Eksterne lenker
*
Malle (andre betydninger)

**Malle** kan referere til:

* Malle, en kommune i den belgiske provinsen Antwerpen
* Maller (Siluriformes), en orden av fisk
* Europeisk malle *Silurus glanis*, stor art av malleordenen som finnes bl a i Sverige

;Personer
* Louis Malle, fransk filmskaper
East Feliciana Parish

**East Feliciana Parish** er et fylke i den amerikanske delstaten Louisiana. Det ligger i de sørøstlige delene av staten og det grenser mot delstaten Mississippi i nord, St. Helena Parish i øst, East Baton Rouge Parish i sør og mot West Feliciana Parish i vest.

East Feliciana Parish totale areal er 1 180 km² hvorav 6 km² er vann. I 2010 hadde fylket  innbyggere. Administrasjonssenteret ligger i byen Clinton. 

## Byer
*Clinton
*Jackson
*Norwood
*Slaughter
*Wilson

## Referanser


## Eksterne lenker
*
East Baton Rouge Parish

**East Baton Rouge Parish** er et fylke i den amerikanske delstaten Louisiana. Det ligger i de sørøstlige delene av staten og det grenser mot East Feliciana Parish i nord, West Feliciana Parish i nordvest, West Baton Rouge Parish i vest Iberville Parish i sør Ascension Parish i sør og øst og Livingston Parish i øst og nordøst og mot St. Helena Parish i nordøst.

East Baton Rouge Parish totale areal er 1 219 km² hvorav 39 km² er vann. I 2010 hadde fylket  innbyggere. Administrasjonssenteret ligger i byen Baton Rouge. 

## Byer
*Baker
*Baton Rouge
*Baywood
*Brownfields
*Central
*Gardere
*Inniswold
*Merrydale
*Monticello
*Oak Hills Place
*Old Jefferson
*Shenandoah
*Village St. George
*Westminster
*Zachary

## Referanser


## Eksterne lenker
*
Semitter

**Semitter** er en historisk fellesbetegnelse på flere folkegrupper som fra omkring år 3000 før Kristus har dominert Midtøsten og som har talt semittisk språk.   

Betegnelsen ble først gitt av den tyske språkforskeren A. L. von Schlözer i 1781 om etterkommerne etter Noahs sønn Sem.

## Semittiske folk i oldtida
**Vestsemittiske folk**
*Arameere
*Fønikere
*Hebreere
*Kanaanere

**Østsemittiske folk**
*Akkadere
*Ammonitter
*Assyrere
*Babylonere
*Kaldeere
*Elamittene
## Semittiske folk i dag
*Arabere
*Assyrere
*Jøder

## Se også
* Semittiske språk

## Eksterne lenker
* Oppslagsordet «Semitiska folk» i ''Nordisk familjebok'' fra 1917 (på svensk)
Sophia Bush

**Sophia Anna Bush** (født 8. juli 1982 i Pasadena i California) er en amerikansk skuespiller. Hun er kjent for sin rolle som Brooke Davis i ungdomssåpeserien *[[One Tree Hill]]*. Hun er Charles og Maureen Bush' datter og er enebarn. Hun giftet seg med sin arbeidskollega Chad Michael Murray i 2005, men de ble skilt etter fem måneder. https://people.com/celebrity/chad-michael-murray-sophia-bush-split/
## Filmografi

## Referanser


## Eksterne lenker
* 
*
Tangipahoa Parish

**Tangipahoa Parish** er et fylke i den amerikanske delstaten Louisiana. Det ligger i de sørøstlige delene av staten og det grenser mot delstaten Mississippi i nord, Washington Parish og St. Tammany Parish i øst, St. John the Baptist Parish i sør, og mot Livingston Parish og St. Helena Parish i vest.

Tangipahoa Parish totale areal er 2 132 km² hvorav 85 km² er vann. I 2010 hadde fylket  innbyggere. Administrasjonssenteret ligger i byen Amite. 

## Byer
*Amite City
*Hammond
*Independence
*Kentwood
*Manchac
*Natalbany
*Ponchatoula
*Roseland
*Tangipahoa
*Tickfaw

## Referanser


## Eksterne lenker
*
Maller

Se tekst

**Maller** er en orden strålefinnede fisker med stor variasjon mellom artene. De finnes i alle typer ferskvann. Noen arter fra familiene Ariidae og Plotosidae finnes også i saltvann. 
Størrelsen varierer fra den største ferskvannsfisken europeisk malle, til de aller minste, deriblant *[[Ancistrus salgadae]]* på 20 mm og den fryktede candiruen som blir 25 mm lang og regnes som den eneste virveldyr-parasitten som angriper mennesker.

## Anatomi
Maller har ikke skjell. Alle artene, unntatt medlemmer av Malapteruridae (elektriske maller), har sterke, hule giftpigger på ryggfinnen og brystfinnene.

I likhet med andre Ostariophysi har maller et webersk apparat i forbindelse med svømmeblæren. Dette kan de høre høyfrekvente lyder med og også bruke til selv å produsere lyd. Maller er fysostome, og noen kan bruke svømmeblæren som en enkel lunge. Det tillater dem å leve i oksygenfattige sumper og grunne innsjøer der andre fisker ikke trives. Noen maller kan også krype lengre avstander over fuktig land.

## Systematikk og utbredelse
I 2003 regnet man med 35 familier av maller, men antallet er ustabilt fordi det taksonomiske arbeidet stadig gir ny innsikt. Oversikten over familier under må derfor sees som provisorisk:

* Akysidae
* Amblycipitidae
* Amphiliidae
* Ariidae
* Astroblepidae
* Auchenipteridae
* Bagridae
* banjomaller
* Cetopsidae
* Chacidae
* ålemaller (Clariidae)
* Claroteidae
* Cranoglanididae
* Diplomystidae
* Doradidae
* dvergmallefamilien, 1 art i Norge (innført)
* Erethistidae
* haimaller
* harniskmaller
* Hypophthalmidae
* Lacantuniidae
* Malapteruridae
* Mochokidae
* Nematogenyidae
* pansermaller
* Parakysidae
* Plotosidae
* Pseudopimelodidae
* Schilbeidae
* Scoloplacidae
* Siluridae, 2 arter i Europa
* sisorider (Sisoridae)
* snyltemaller
* trådmaller

## Bruk av mennesker
Maller er en viktig matfisk over hele verden. Mange arter i gruppene harniskmaller og pansermaller er også populære akvariefisk.

## Referanser


## Eksterne lenker
*
St. Tammany Parish

**St. Tammany Parish** er et fylke i den amerikanske delstaten Louisiana. Det ligger sørøst i staten og det grenser mot delstaten Mississippi i  øst, Washington Parish i nord, Orleans Parish i sørøst og mot Tangipahoa Parish i vest.

St. Tammany Parish totale areal er 2 911 km² hvorav 699 km² er vann. I 2010 hadde fylket  innbyggere. Administrasjonssenteret ligger i byen Covington. 

## Byer
*Abita Springs
*Bush
*Covington
*Eden Isle
*Folsom
*Lacombe
*Madisonville
*Mandeville
*Pearl River
*Slidell
*Sun

## Referanser


## Eksterne lenker
*
Frankfurt-Innenstadt

**Innenstadt** (indre by) eller **Neustadt** er den sentrale bydelen i Frankfurt am Main. Den omslutter fullstendig den lille bydelen Altstadt, og grenser ellers i vest til Bahnhofsviertel, i nordvest til Westend, i nord til Nordend og i øst til Ostend. I syd grenser den til elven Main.

Innenstadt og Altstadt utgjør sammen den historiske bykjernen innenfor den tidligere bymuren. Innenstadt er fremfor alt en forretningsbydel, og har bare 3&nbsp;228 fastboende (0,48 % av byens befolkning og en vesentlig mindre del av befolkningen i metropolområdet Frankfurt) fordelt på 1,554 km².

Bydelen omfatter store forretningsgater som Zeil, Tysklands viktigste forretningsgate, og sentrale plasser som Hauptwache og Konstablerwache, bankkvartalet med flere høye skyskrapere og bl.a. Den europeiske sentralbanken, en rekke kommersielle storbanker og kjente hoteller som Frankfurter Hof, operakvartalet og Frankfurt-børsen, foruten flere parkområder, som Taunusanlage og Rothschildpark. På den eksklusive «etegata» (*Freßgass*) samles gjerne de ansatte i bankene og nærliggende kontorhus til lunsj. Gatene rundt Freßgass er Frankfurts dyreste og dessuten senter for Frankfurts natteliv.

## Eksterne lenker
*
Orleans Parish

**Orleans Parish** er et fylke i den amerikanske delstaten Louisiana. Det ligger sørøst i staten og det grenser mot St. Tammany Parish i nord, St. Bernard Parish i sørøst, Plaquemines Parish i sør og mot Jefferson Parish i vest.

Orleans Parish totale areal er 907 km² hvorav 439 km² er vann. År 2000 hadde fylket 484 674 innbyggere og administrasjonssenteret ligger i byen New Orleans. 

## Byer
*Broadmoor
*Bywater
*Carrollton
*Chef Menteur
*Custom House
*Gentilly
*Lafayette Square
*Michoud
*New Orleans
*Vieux Carre

## Eksterne lenker
*
Washington Parish

**Washington Parish** er et fylke i den amerikanske delstaten Louisiana. Det ligger øst i staten og det grenser mot delstaten Mississippi i nord og øst, St. Tammany Parish i sør og mot Tangipahoa Parish i vest.

Washington Parish totale areal er 1 751 km² hvorav 17 km² er vann. I 2010 hadde fylket  innbyggere. Administrasjonssenteret ligger i byen Franklinton. 

Fylket ble grunnlagt i 1819 og er oppkalt etter USAs første president George Washington.

## Byer
*Angie
*Bogalusa
*Franklinton
*Varnado

## Referanser


## Eksterne lenker
*
E-I-E-I-(Annoyed Grunt)

«**E-I-E-I-D'oh!**» er den femte episoden i den ellevte sesongen av den animerte TV-serien *[[Simpsons]]*. Den ble første gang vist i USA den 7. november 1999. I episoden lager Homer frukten *[[tomacco]]*, et av få tilfeller der nyord oppfunnet i serien er blitt omskapt til virkelighet.

## Handling
Homer laget Tomacco ved et uhell da han plantet «bitte litt av alt» og dyrket sin tomat og tobakk med plutonium. Resultatet ble en tørr tomat, en kjerne av tobakk, og har &ndash; selv om mange figurer mente den smakte pyton &ndash; en høy avhengighetsgrad. Homer får solgt produktet kjapt til *Laramie cigarettes*, som ser muligheten for å selge deres produkter til barn lovlig. Sigarettselskapet la inn et bud 150 millioner dollar, men Homer bad så om 150 *milliarder*. Alle dyrene på gården unntatt en er avhengig. Da det er kun en plante igjen, stjeler firmaet planten, men en Tomacco-elskende sau redder den, får firmaets helikopter til å krasje, ødelegger planten, men overlever på et eller annet vis.
Rallarvegen (Bergensbanen)

**Rallarvegen** er en historisk anleggsvei som ble anlagt i perioden 1898–1909 i forbindelse med byggingen av Bergensbanen. I 1974 ble veien åpnet for allmenn ferdsel, hovedsakelig som sykkelvei, og den har i ettertid blitt et populært turmål.

Veien er om lag 80&nbsp;km lang og går fra Haugastøl over Finse til Myrdal, før den fortsetter gjennom 21 hårnålssvinger langs Flåmsbanen ned til Flåm ved Sognefjorden. Den siste delen er i dag kommunal vei (Kv1409 i Aurland). Det finnes også en anleggsvei fra Voss til Upsete på vestsiden av Gravhalstunnelen. 

Navnet på veien er avledet av *[[rallar]]*, en historisk betegnelse brukt om anleggsarbeidere ved større infrastrukturprosjekter.

## Historie
Byggingen av Rallarvegen startet i 1890-årene, og første strekning som sto klar, var veien fra Raundalen til Upsete i 1895, vest for Gravhalsen tunnel. Veien fra Flåm til Myrdal og Hallingskeid sto klar i 1898, og i 1902 var veien bygget helt frem til Haugastøl. Byggingen ble i stor grad utført som manuelt arbeid. På grunn av snøforholdene ble arbeidet utført i sommermånedene, fra juni til oktober. I starten ble materialer trukket opp på fjellet med hest fra Granvin, Flåm og Hallingdal. Etter hvert som jernbanen stod klar, ble jernbanen brukt til å transportere materiale. Langs jernbanen ble det anlagt anleggsbrakker, hestestaller, vannverk, telefonlinjer og kraftverk. Det er anslått at det var rundt 2400 menn (rallare) i arbeid på fjellet.

Veien eies og vedlikeholdes av Jernbaneverket  ifølge en avtale fra 1912, «saaledes at veien blir let trafikabel for fotgængere». I flere perioder har også blant annet frivillige, Turistforeningen og kommunene bidratt til vedlikeholdet. Det brukes nå bare metoder og materialer som fantes da veien ble bygd: dreneringsrør av plast fra 1980-årene planlegges fjernet og erstattet med tørrsteinsmuring. Vedlikeholdet prioriterer bevaring av veien som kulturminne.

I slutten av 1960-årene tok redaktør og tidligere leder i Norske Ungdomsherberger Odd Strand initiativ til å anlegge sykkelsti langs den gamle anleggsveien. Arbeidet ble utført på dugnad fra 1970, og fullført i august 1974. Veien har siden blitt en av Norges mest populære sykkelruter, og den mest populære sykkelturen i den norske fjellheimen; over 20&nbsp;000 sykler veien hvert år. Standarden er mange steder god grusvei, mens i bratte partier vasker vårflommen mange steder bort grusen og etterlater pukk eller rullestein. Det er lite sikring mot utforkjøring.

## Bilder

Rallarvegen01.jpg|Rallarvegen i nærheten av Berekvam (1996)
Rall2.jpg|Ned Klevagjelet
Rall5.jpg|Svingene ovenfor Flåmsdalen. Flåmsbanen oppe til venstre, mot himmelen Myrdal stasjon.
Rall6.jpg|Stigning 16%


## Referanser


## Eksterne lenker
* 
* Haugastøl Turistsenter om Rallarvegen
* Rallarvegen på UT.no
Dean Wilson

**Dean Wilson** (født 17. desember 1969) er en amerikansk golfspiller. Han er født på Hawaii og ble profesjonell golfspiller i 1992 etter å ha studert ved Brigham Young University i Utah. Wilson har vunnet seks ganger på Japan Golf Tour og én gang på PGA-touren.

## Eksterne lenker
*
Egil Monn-Iversen (selskap)

**Egil Monn-Iversen ⅍** var et selskap stiftet av Egil Monn-Iversen og medlemmene i The Monn Keys (Sølvi Wang, Arne Bendiksen, Per Asplin og Oddvar Sanne) i 1957. De involverte hadde like andeler av selskapet. Selskapet ga ut plater på etikettene Triola, Karusell, Nor-Disc og Forum. Selskapet drev i tillegg som musikkforlag, konsertbyrå, jukeboksoperatør og revy- og filmprodusent.

I 1959 sto selskapet for 23% av omsetningen i den norske musikkbransjen, og utga plater med artister som Wenche Myhre, Elisabeth Granneman, Nora Brockstedt, Ivar Medaas og The Monn Keys. Senere sentrale underholdningsfigurer som Gunnar Eide og Jørg-Fr. Ellertsen var blant de sentrale ansatte i selskapet.

I 1964 solgte Monn-Iversen, Wang og Asplin sine andeler i selskapet til Arne Bendiksen, og han drev deretter selskapet videre under navnet Arne Bendiksen&nbsp;⅍. Oddvar Sanne beholdt sin femtedel, og var ansatt hos Bendiksen frem til 1982.

## Referanser
Livingston Parish

**Livingston Parish** er et fylke i den amerikanske delstaten Louisiana. Det ligger i de sørøstlige delene av staten og det grenser mot St. Helena Parish i nord, Tangipahoa Parish i øst, St. John the Baptist Parish i sørøst, Ascension Parish i sørvest og mot East Baton Rouge Parish i vest.

Livingston Parish totale areal er 1 820 km² hvorav 142 km² er vann. I 2010 hadde fylket  innbyggere. Administrasjonssenteret ligger i byen Livingston. 

## Byer
*Albany
*Denham Springs
*French Settlement
*Killian
*Livingston
*Port Vincent
*Springfield
*Walker

## Referanser


## Eksterne lenker
*
St. John the Baptist Parish

**St. John the Baptist Parish** er et fylke i den amerikanske delstaten Louisiana. Det ligger i de sørøstlige delene av staten og det grenser mot Tangipahoa Parish i nord, St. Charles Parish i sørøst, Lafourche Parish i sør, St. James Parish i vest og mot Ascension Parish og Livingston Parish i nordvest.

St. John the Baptist Parish totale areal er 901 km² hvorav 334 km² er vann. I 2010 hadde fylket  innbyggere. Administrasjonssenteret ligger i byen Edgard. Det ble grunnlagt i 1807 som et av Louisianas opprinnelige nitten fylker.

## Referanser


## Eksterne lenker
*
Lafourche Parish

**Lafourche Parish** er et fylke i den amerikanske delstaten Louisiana. Det ligger i de sørøstlige delene av staten og det grenser mot St. James Parish og St. John the Baptist Parish i nord, St. Charles Parish i nordøst, Jefferson Parish i øst, Terrebonne Parish i vest, Assumption Parish i nordvest og mot Mexicogulfen i sør.

Lafourche Parish totale areal er 3 813 km² hvorav 1 004 km² er vann. I 2010 hadde fylket  innbyggere. Administrasjonssenteret ligger i byen Thibodaux. 

## Byer
*Chackbay
*Cut Off
*Des Allemands
*Galliano
*Golden Meadow
*Larose
*Lockport
*Mathews
*Port Fourchon
*Raceland
*Thibodaux

## Referanser


## Eksterne lenker
*
Hamburg-Blankenese

**Blankenese** er en vestlig bydel i distriktet Altona i Hamburg. Det er et av de mest eksklusive områdene i Hamburg, og hører til de såkalte elveforstedene. Det ligger om lag sju kilometer vest for Altona og har jernbaneforbindelse med resten av byen. Opprinnelig var stedet en fiskerlandsby på nordsiden av  Elben, som er på sitt bredeste her, 2,8 km. Navnet betyr «det hvite neset».

Adalbert av Bremen bygget sin bispebolig her i 1060, senere bygget også greven av Holstein sitt slott i Blankenese, og stedet var en uavhengig landsby i Holstein til 1927, da det ble slått sammen med Altona, som så i 1938 ble slått sammen med Hamburg. Bydelen har vel 13&nbsp;000 innbyggere og et areal på  8.3 km². Den flotte utsikten over elven har ført til høye priser for eiendommer i bydelen. 


HH-quarter-blankenese.jpg|Blankenese plassert i Hamburg
BlankeneseLuft.jpg|Luftfoto

## Eksterne lenker
*
Steve Williams (caddie)

**Steve Williams** (født 29. desember 1963) er en newzealandsk caddie som fra 1999 til 2011 arbeidet for Tiger Woods. Etter at Woods byttet caddie i juli 2011, begynte Williams for Adam Scott, og var med på dennes seier i WGC–Bridgestone Invitational i august 2011. Han er New Zealands best betalte idrettsutøver.

Williams begynte som caddie i sin hjemmeklubb da han var seks år gammel. Han hadde 2 i handicap innen han var 13 år gammel.

Williams ble i 2007 utnevnt til medlem av New Zealands fortjenstorden.

## Referanser


## Eksterne lenker
*
Frankfurt-Ostend

**Ostend** er en bydel i Frankfurt am Main. Den ligger øst for Innenstadt, og grenser ellers i nordvest til Nordend, i nord til Bornheim, i nordøst til Riederwald, i øst til Fechenheim og i syd til elven Main med Offenbach am Main, Frankfurt-Oberrad og Sachsenhausen-Nord på den andre siden. Bydelen har et areal på 6,432 km² og 27&nbsp;090 innbyggere.

Sammenlignet med andre sentrumsnære bydeler som Westend og Nordend er befolkningens velstand lavere. Gjennom saneringstiltak og ikke minst sin forholdsvis sentrale beliggenhet har bydelen imidlertid blitt vesentlig mer attraktiv i senere år.

Før annen verdenskrig var den vestlige delen av bydelen særlig preget av sin jødiske befolkning. Ved *Friedberger Anlage* ble det i det tidlige 20. århundre bygget en ortodoks synagoge, og ved *Röderbergweg* lå det jødiske barnehjemmet og det jødiske sykehuset. En rekke gatenavn som *Reinganumstraße* eller *Königswarterstraße* minner om bydelens store jødiske befolkning. Frankfurts nåværende jødiske befolkning bor spredt over hele byen.

Ved den tidligere *[[Großmarkthalle (Frankfurt)|Großmarkthalle]]* ved Mainbredden bygges det nye hovedkvarteret for Den europeiske sentralbanken, som skal stå ferdig i 2010. Dessuten ligger Frankfurts zoologiske have i Ostend.

Ostend er tilknyttet S-banenettet med stoppestedet *Ostendstraße*, hvor alle linjer bortsett fra S7 stopper. Det finnes flere U-banestasjoner på linjene U6 og U7 og sporvognsstoppesteder på linjene 11 og 14. Ostbahnhof er en regional jernbanestasjon for tog i retning Hanau og Würzburg. Bydelens hovedgate er Hanauer Landstraße.

## Litteratur
*Jüdisches Museum Frankfurt (red.): *Ostend – Blick in ein jüdisches Viertel. Begleitbuch zur Ausstellung 27. Mai – 2. November 2000.* Frankfurt 2001: Societätsverlag, 

## Eksterne lenker
*
Frankfurt-Bahnhofsviertel

**Bahnhofsviertel** er en bydel i Frankfurt am Main. Den har navn etter Frankfurt Hauptbahnhof, omfatter 0,525 km² og har 2&nbsp;505 innbyggere. Det er den nest minste bydelen i Frankfurt, og grenser i vest til Frankfurt-Gutleutviertel og Frankfurt-Gallusviertel, i nord til Frankfurt-Westend, i øst til Frankfurt-Innenstadt og i syd til elven Main. Bydelen ligger sentralt i det indre bydistriktet.
Frankfurt-Altstadt

**Altstadt** (gamlebyen) er den minste bydelen i Frankfurt am Main. Den er fullstendig omgitt av Frankfurt-Innenstadt, og grenser i syd til elven Main. Bydelen har et areal på 0,477 km² og 3&nbsp;473 fastboende innbyggere.

Den omfatter Römerberg med rådhuset Römer, keiserdomen St. Bartholomeus og Paulskirken. I den nordlige delen av bydelen dominerer detaljhandelen, mens i den østlige delen er det mest boliger.